Lav et referat af nedenstående tekst:

Tekst:
Campingpladser får en til fem stjerner, når de bliver vurderet. I hver af de fem stjernekategorier fremhæver Campingrådet to campingpladser, som har gjort en ekstra god indsats. Meningen med at fremhæve nogle pladser er, at gæsterne så på forhånd ved, om den enkelte campingplads er god til at male, slå græs, bruge gode materialer, indrette, designe, udlufte, har orden i tingene og gør godt rent. Klim Strand Camping, Skriveren Camping og Jambo Feriepark har alle modtaget den hæder fra Campingrådet. - Danmark er et land med et højt prisniveau. Det er derfor ekstra vigtigt, at vores gæster kan være helt sikre på, at de virkelig får kvalitet for pengene. Og det gør de. De danske campingpladser er uden falsk smiger blandt de bedste i Europa. Og det er helt klart, at indførelsen af kvalitetsvurderingen har været med til at højne standarden i de senere år. Og vi kan samtidig se, at vi har meget få klager, så de danske campingpladser fortjener stor ros, siger direktør i Campingrådet Poul Fejer Christiansen.

Referat:
10 campingpladser fremhæves for at yde noget særligt. Af dem er tre nordjyske.